Георгий Иванов
Теб не помня…

Превод от руски: Георги Динински, —

chitanka.info

Теб не помня. Не желая.

В спомените ще съм сам?

Само това от днес ще зная —

позволено е да знам.

Краят земен. В дълга нишка

дим оставил е следа —

лястовичата въздишка

на душа във самота.

Краят земен. Там на края

синя вечност — празен храм —

това, което с теб не зная

и ненужно е да знам.

Ако кажа ти, че зная,

ще повярваш, но уви,

теб не помня — не желая,

не умея — разбери.

Но обичам те по-нежно,

по-красиво от преди…

безсърдечно, безнадеждно

в пустите мъгливи дни.

1959

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.